A 2011. évi szakképzési  törvény 92 .§ (17) értelmében a gyakorlati képzést folytató szervezetnél gyakorlati oktatóként 2015. szeptember 1. után csak olyan személy alkalmazható, aki mestervizsgával rendelkezik. A pályázat lehetőséget teremt arra, hogy a tanulószerződéssel/együttműködési megállapodással tanulót foglalkoztató cégek munkavállalói korlátozott számban támogatást kapjanak mesterképzés teljesítésére, mestervizsga megszerzésére. Támogatás 60 000 Ft önrész vállalása mellett nyerhető el, amely a képzés összköltségének 20%-a. A mestervizsgára felkészítő képzés időtartama 180 óra, amely 140 óra elméletből (pedagógia, vállalkozási ismeretek, szakmai elmélet) és 40 óra szakmai gyakorlatból áll. A képzés elindulásának várható időpontja 2014. szeptember.

**A jelentkezési laphoz csatolandó dokumentumok:**

* Szakmunkás-bizonyítvány/szakmai képesítést igazoló bizonyítvány.
* Adott esetben: eredményesen letett szakirányú technikus/mérnöki vizsgabizonyítvány/oklevél, illetve egyéb beszámítható vizsgák bizonyítványai.
* Adott esetben: 1996-tól letett mestervizsgát igazoló bizonyítvány vagy egyes mestervizsga-részek letételét igazoló bizonyítvány (ok).
* Vállalkozói igazolvány.
* A szakirányú szakmai gyakorlatot dokumentáló igazolások a munkaadótól.